CELEX: 32016R0842
Language: et
Date: 2016-05-27 00:00:00
Title: Komisjoni rakendusmäärus (EL) 2016/842, 27. mai 2016, millega muudetakse määrust (EÜ) nr 167/2008 seoses koktsidiostaatikumi loa hoidja nime ja koktsidiostaatikumi kaubanimega (EMPs kohaldatav tekst)

28.5.2016   
            
            
               ET
            
            
               Euroopa Liidu Teataja
            
            
               L 141/47
            
         KOMISJONI RAKENDUSMÄÄRUS (EL) 2016/842,
   27. mai 2016,
   millega muudetakse määrust (EÜ) nr 167/2008 seoses koktsidiostaatikumi loa hoidja nime ja koktsidiostaatikumi kaubanimega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
   ning arvestades järgmist:
   
               (1)
            
            
               Ettevõtja KRKA d.d. on esitanud määruse (EÜ) nr 1831/2003 artikli 13 lõike 3 kohase taotluse, millega tehakse ettepanek muuta loa hoidja nime komisjoni määruses (EÜ) nr 167/2008, (2) milles käsitletakse luba koktsidiostaatikumi (Kokcisan 120G) kasutamiseks.
            
         
               (2)
            
            
               Taotleja väidab, et alates 5. veebruarist 2016 on ta andnud söödalisandi Kokcisan 120G turustamisõigused ettevõtjale Huvepharma EOOD. Lisaks taotleb söödalisandi turustamisõiguste uus omaja Huvepharma EOOD söödalisandi kaubanime muutmist. Taotleja on esitanud taotlust toetavad asjakohased andmed.
            
         
               (3)
            
            
               Kavandatav loa tingimuste muutmine on oma olemuselt puhtalt administratiivne ega too kaasa asjaomase söödalisandi uut hindamist. Euroopa Toiduohutusametit on kõnealusest taotlusest teavitatud.
            
         
               (4)
            
            
               Et nimetatud söödalisandit oleks võimalik turustada ettevõtja Huvepharma EOOD nime ja uue kaubanime all, on vaja muuta loa tingimusi.
            
         
               (5)
            
            
               Seepärast tuleks määrust (EÜ) nr 167/2008 vastavalt muuta.
            
         
               (6)
            
            
               Kuna ohutusnõuded ei eelda käesoleva määrusega määrusesse (EÜ) nr 167/2008 tehtud muudatuste viivitamatut kohaldamist, on asjakohane näha ette üleminekuperiood, mille jooksul võib ära kasutada nimetatud söödalisandit sisaldavate lisaainete, eelsegude ja segasööda olemasolevad varud.
            
         
               (7)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Komisjoni määruse (EÜ) nr 167/2008 lisa muudetakse järgmiselt.
   
               1)
            
            
               Teises veerus asendatakse sõnad „KRKA, d.d. Novo mesto, Sloveenia“ sõnadega „Huvepharma EOOD, Bulgaaria“.
            
         
               2)
            
            
               Kolmandas veerus asendatakse sõnad „Kokcisan 120G“ sõnadega „Huvesal 120 G“.
            
         Artikkel 2
   Kõnealust söödalisandit sisaldavate lisaainete, eelsegude ja segasööda olemasolevaid varusid, mis vastavad enne käesoleva määruse jõustumist kehtinud õigusnormidele, võib jätkuvalt turule lasta ja kasutada kuni nende ammendumiseni.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. mai 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 268, 18.10.2003, lk 29.
   
      (2)  Komisjoni 22. veebruari 2008. aasta määrus (EÜ) nr 167/2008, milles käsitletakse kümneaastase tähtajaga uut luba koktsidiostaatikumi kasutamiseks söödalisandina (ELT L 50, 23.2.2008, lk 14).